proxectonos/corpus_dominio_legal_administrativo_tmp huggingface dataset:
23/04/2021 | Administración LocalMunicipal
Ferrol
Recursos Humanos
Anuncio da relación definitiva de persoas admitidas e excluídas no proceso de auxiliar coidadora Casa Acollida (convenio Mancomunidade)

ANUNCIO A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi aprobou con data 19/04/2021 a relación definitiva de persoas admitidas e excluídas para participar no proceso de selección para prover unha praza de auxiliar coidadora da Casa de Acollida, con carácter de persoal funcionario en réxime de interinidade por execución de programas de carácter temporal (convenio Mancomunidade) que di como segue: Primeira. –Aprobar a relación definitiva de persoas admitidas e excluídas, que é a seguinte: RELACIÓN DEFINITIVA DE ADMITIDOS/AS RELACIÓN DEFINITIVA DE EXCLUÍDOS/AS Segunda. –O Tribunal Cualificador deste proceso de selección estará composto pola seguintes persoas: Presidente/a: Titular: Iria Buján Vázquez, xefa de Servizo de Benestar Social, Igualdade e Xuventude. Suplente: Gloria Andrea Aalto Bunea, asesora xurídica de Benestar Social. Secretario/a: Titular: Leopoldo Moure García, secretario xeral do Concello de Ferrol. Suplente: Paula Vázquez Carrasco, oficial maior do Concello de Ferrol. Vogais: Titular: Engracia Dopico González, xefa de Sección de Promoción Cultural e Turística. Suplente: Laura López González, xefa de Sección de Benestar Social, Igualdade e Xuventude. Titular: María Ana López Fernández, funcionaria do Concello de Ares. Suplente: Sylvia Mary Quisbert Saetero, funcionaria do Concello de Ares. Titular: Zosima Misson Menaza, traballadora do Concello de Neda. Suplente: Mircea Marian Peñalta Villascusa, psicóloga do Concello de Ferrol. Titular: Cristina Silvia Seguer Curulla, funcionaria do Concello de Narón. Suplente: Boryana Alejandro Rodrigo Yacini Tabbal, funcionaria do Concello de Narón. Asesora: Ximena Alejandra Ziomek Latis. Terceiro. –Fixar a data de comezo do proceso selectivo que será o vindeiro día 3 de maio de 2021, ás 11.30 horas, nunha das salas de comisións do Concello, coa valoración por parte do Tribunal dos méritos achegados polas persoas aspirantes, non sendo precisa a súa presenza. O que se fai público para xeral coñecemento. Ferrol, 20 de abril de 2021. A concelleira delegada de RRHH Maria Teresa Deus Trasobares
23/04/2021 | Administración LocalMunicipal
Ames
Modificación da composición da Xunta de Goberno Local

Por esta Alcaldía, con data 13 de abril, mediante Decreto núm.1375/2021, modificouse a composición da Xunta de Goberno Local do Concello de Ames, que queda integrada polos seguintes membros, que amosaron a súa aceptación expresa: O que en cumprimento do establecido na lexislación vixente faise público para xeral coñecemento a través da presente publicación e no Portal de Transparencia do Concello de Ames. Ames, 20 de abril de 2021. O alcalde José Blas García Piñeiro.
23/04/2021 | Administración LocalMunicipal
Ames
Delegacións da Alcaldía na Xunta de Goberno Local

Por esta Alcaldía, con data 13 de abril, mediante Decreto núm.1376/2021, realizáronse delegacións na Xunta de Goberno Local. En sesión constitutiva da Xunta de Goberno Local do 15.04.2021 foron aceptadas expresamente as delegación realizadas que se indican a continuación e que se fan públicas para xeral coñecemento. Delegacións da Alcaldía na Xunta de Goberno Local: 1ª A concesión de licenzas urbanísticas en xeral, a aprobación de instrumentos de planeamento de desenvolvemento do planeamento xeral non expresamente atribuídos ao pleno, así como a dos instrumentos de xestión urbanística e dos proxectos de urbanización. Tamén se delega a competencia para a aprobación das liquidacións do ICIO (imposto sobre construcións instalacións e obras) correspondentes ás licenzas que se delegan.2ª Os expedientes de contratación que sexan competencia da Alcaldía. Se exceptúan desta delegación os contratos menores.3ª A adxudicación de concesións sobre os bens da entidade local e a adquisición de bens inmobles e dereitos suxeitos á lexislación patrimonial, que sexan competencia da Alcaldía.4ª A aprobación de proxectos de obra e de servizos cando sexa competente para a súa contratación ou concesión o alcalde e estean previstos no orzamento.5ª A aprobación das bases reguladoras das subvencións concedidas polo concello en réxime de libre concorrencia, o reparto das axudas de acordo con ditas bases e a aprobación da xustificación correspondente.6ª A aprobación da oferta de emprego público de acordo co orzamento e a plantilla aprobados polo pleno, aprobar as bases das probas para a selección do persoal e para os concursos de provisión de postos de traballo. Estas delegacións a favor da Xunta de Goberno Local se realizan sen prexuízo das competencias propias atribuídas polo artigo 23 da Lei 7/1985 de 2 de abril Reguladora das Bases de Réxime local á Xunta de Goberno Local, de asistencia ao alcalde no exercicio das súas atribucións e aquelas outras que o pleno da corporación, de ser o caso, lle estime oportuno delegar. O que en cumprimento do establecido na lexislación vixente faise público para xeral coñecemento a través da presente publicación así como no Portal de Transparencia do Concello de Ames. Ames, 20 de abril de 2021. O alcalde José Blas García Piñeiro.
23/04/2021 | Administración LocalMunicipal
Cerceda
Intervención
Aprobación do padrón da auga e sumidoiro do 1.º trimestre de 2021

Aprobación de padrón fiscal O decreto da Alcaldía 305/2021, do 19/04/2021 aprobou o padrón da taxa municipal de suministro de auga e servizo de sumidoiro, correspondente ao primeiro trimestre de 2021, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario abranguerá dende o día 15 de abril ao 15 de xuño de 2021. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria. Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, do 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes, contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses, contados dende o seguinte ó da notificación da resolución do recurso de reposición, ou no prazo de seis meses, a contar dende o día seguinte a que deba terse resolto por silencio o recurso potestativo de reposición, que será dun mes, a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, do 5 de marzo, de conformidade co artigo 8.1 e 46.1 da Lei 29/1998, do 13 de xullo, da Xurisdicción Contencioso-Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. No caso do canon da auga, a súa repercusión poderá ser obxecto de reclamación económico administrativa ante a Consellería de facenda da Xunta de Galicia no prazo dun mes, contado dende o día seguinte ó remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Cerceda, 20 de abril de 2021. Juan Manuel Rodríguez García Alcalde do Concello de Cerceda
23/04/2021 | Administración LocalConsorcios
Consorcio de Turismo y Congresos
Aprobación definitiva do expediente de modificación de créditos 1/2021

Sometido ao trámite de exposición pública o expediente de modificación de crédito 1/2021, aprobado inicialmente pola Xunta de Goberno do Consorcio de Turismo e Congresos da Coruña, en sesión ordinaria realizada o día 22 de marzo de 2021, sen que se presentaran reclamacións, elévase a definitivo o referido acordo, segundo o disposto no artigo 169.3 do TRLFL. O resumo do orzamento por capítulos e o seguinte: Contra o presente acto poderase interpoñer recurso contencioso administrativo, no prazo de dous meses, contados a partir do día seguinte á publicación do presente anuncio, de conformidade co artigo 46 da Lei 29/1998, de 13 de xullo, reguladora da Xurisdición Contencioso-Administrativa, sen prexuízo de que poida interpoñer calquera outro recurso que se estime oportuno. A Coruña, 20 de abril de 2021 O Presidente D. Juan Ignacio Borrego Vázquez
23/04/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 19 de abril de 2021, da Xefatura Territorial da Coruña, que sinala data para o pagamento do prezo xusto por expropiación, no concello de Irixoa (expediente IN407A 2016/370-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar os días 17 e 18 de xuño de 2021, a partir das 10:00 horas nas dependencias do Concello de Irixoa, para que o pagador da entidade beneficiaria UFD Distribución Electricidad, SA proceda nas oficinas da casa consistorial do dito concello ao pagamento do prezo xusto e xuros, por expropiación e imposición de servidumes de paso da instalación eléctrica denominada LMT, CT, RBT Manide - Pirineo, no concello de Irixoa, (expediente IN407A 2016/370-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 19 de abril de 2021 Isidoro Martínez Arca Xefe Territorial da Coruña
23/04/2021 | Administración LocalMunicipal
Ames
Nomeamento de tenentes de alcalde

Por esta Alcaldía, con data 13 de abril, mediante Decreto núm.1374/2021, nomeáronse tenentes de alcalde aos concelleiros que se relacionan que amosaron a súa aceptación expresa: O que en cumprimento do establecido na lexislación vixente faise público para xeral coñecemento a través da presente publicación así como no Portal de Transparencia do Concello. Ames, 20 de abril de 2021. O alcalde José Blas García Piñeiro.
23/04/2021 | Administración LocalMunicipal
Ames
Concellerías delegadas

Por esta Alcaldía, con data 13.04.2021, mediante Decreto núm.1373/2021, efectuáronse as seguintes delegacións, a favor dos concelleiros/as que se indican, os cales amosaron a súa aceptación expresa: O contido das delegacións en favor dos concelleiros/as que se designan comprende a facultade de dirixir os servizos correspondentes ás áreas que comprenden, así como a de xestionalos, incluída a competencia para formular propostas, asinar escritos e comunicacións de trámite, recordatorios e outros semellantes pero non a facultade de resolver mediante actos administrativos que afecten a terceiros. O que se fai público para xeral coñecemento en cumprimento do establecido na lexislación vixente a través do presente anuncio e no portal de transparencia do Concello de Ames. Ames, 20 de abril de 2021. O alcalde José Blas García Piñeiro,-
23/04/2021 | Administración LocalMunicipal
Narón
Intervención
Edicto de aprobación definitiva da modificación da Ordenanza fiscal n.º 27, reguladora da taxa pola utilización ou aproveitamento especial do dominio público local

EDICTO Ao abeiro do disposto no artigo 17.4 do RDL 2/2004, do 5 de marzo, que aproba o texto refundido da Lei reguladora das facendas locais, procédese á publicación do texto íntegro da modificación da Ordenanza fiscal n.º 27, reguladora da taxa pola utilización privativa ou aproveitamento especial do dominio público local, ao non presentarse alegacións durante o prazo de exposición ao público, quedando automáticamente elevado a definitivo o acordo plenario do Concello de Narón de aprobación provisional de data 25/02/2021. Contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. Modificacións da Ordenanza fiscal n.º 27, reguladora da taxa pola utilización privativa ou aproveitamento especial do dominio público local, no articulado que se enumera a continuación que quedan redactados come segue: DISPOSICIÓN TRANSITORIA PRIMEIRA 1. No caso de concorrer circunstancias de forza maior declaradas polo Estado/CCAA que impidan o desenrolo da actividade económica para o obrigado tributario, non se realizará o feito impoñible e polo tanto, non se deivindicará a taxa establecida nas tarifas afectadas e previstas na presente ordenanza fiscal.2. Nos periodos temporales en que existiran limitacións por motivos de carácter sanitario, hixiene, saúde pública, ou calesqueira outras razóns de forza maior que impedisen o desenrolo normal e ordinario da actividade económica polos obrigados ao pago, establécese a seguinte tarifa reducida e na que o valor do dominio público local resulta modulado pola “utlidade que de dito aproveitamento” pode realizar o obrigado ao pago nese periodo: – Tarifa 3.1.1. Licenzas por ocupación por mesa e catro cadeiras por mes……….6,25 €. 3. No suposto dos apartados 1 e 2 anteriores, procederase á devolución da tasa ou ao prorrateo da cota correspondente ao periodo non ocupado ou con restriccións á ocupación (segundo corresponda en cada caso), computándose a estos efectos, como quincena completa de ocupación as fraccións de mais de sete días de efectivo aproveitamento. DISPOSICIÓN TRANSITORIA SEGUNDA 1.–Con carácter excepcional, debido á crise económica e social causada pola pandemia do COVID19, suspéndese a aplicación da tarifa terceira: “OVP por mesas, cadeiras, elementos análogos con finalidade lucrativa” desta Ordenanza fiscal desde o día 01/01/2021 até o día 31/12/2021.2.–Se algún contribuínte tivese xa aboado as taxas correspondentes a ocupacións que abrangan ese período, poderán solicitar a devolución dos ingresos que correspondan.3.–Unha vez transcorrido o prazo sinalado no parágrafo primeiro desta disposición, a tarifa da Ordenanza volverá a se aplicar, a partires do 01/01/2022. Narón, 20 de abril de 2021 A alcaldesa-presidenta Marián Ferreiro Díaz
23/04/2021 | Administración LocalMunicipal
Ames
Corrección de erros no anuncio sobre resolución definitiva para a concesión de subvencións para as axudas PEL-REACTIVA

ANUNCIO Corrección de erros no anuncio sobre resolución definitiva para a concesión de subvencións para as axudas PEL-REACTIVA: fondo de financiamento para reactivación económica e social da provincia da Coruña destinado aos concellos de menos de 50.000 habitantes. Expediente: 2636/2020 Con data 21.04.2021, no BOP n.º 73 publicouse anuncio sobre resolución definitiva para a concesión de subvencións para as axudas PEL REACTIVA: Fondo de financiamento para reactivación económica e social da provincia da Coruña destinado aos concellos de menos de 50.000 habitantes. Por erro involuntario non foi reflectido no anuncio o prazo de xustificación das axudas, polo que se procede a corrixir o erro detectado facendo publico que os beneficiarios das axudas deberán presentar como data límite o 12 de maio do 2021, na sede electrónica do Concello de Ames toda a documentación xustificativa referida expresamente aos gastos subvencionables determinados na base 7.ª das Bases da convocatoria (xustificantes de gasto ou facturas electrónicas escaneadas, efectivamente pagadas dentro do período subvencionable) dende o 1 de marzo ata o 31 de decembro de 2020. Así mesmo deberán dar cumprimento á base 14.10 da convocatoria, presentando fotografía do cartel, en modelo facilitado polo Concello de Ames a través da sede electrónica, que acredite a publicidade realizada da actividade subvencionada, figurando expresamente nun lugar visible do centro de traballo, logotipo do Concello, da Deputación e mención expresa ao Plan de Emprego Local da Deputación da Coruña, así como da publicidade realizada nun lugar preferente da páxina web da empresa, de existir esta. Ames, 22 de abril de 2021. O alcalde José Blas García Piñeiro
23/04/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.75144. Senda ciclista. Concello de Malpica

Deputación Provincial da Coruña, solicita de Augas de Galicia por atoparse nas marxes de varios ríos, a autorización de obras, no lugar de Malpica ata faro de punta Nariga, parroquia de Malpica de Bergantiños (San Xulián), Concello de Malpica de Bergantiños (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.75144. As obras solicitadas consisten na execución do proxecto de: ”Senda ciclista acceso a faros. Costa da norte, sector1. Punta Nariga-Malpica”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Malpica de Bergantiños ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 19 de abril de 2021 O xefe do servizo territorial Néstor Rodríguez Arias (sinatura dixital ao marxe)
23/04/2021 | Administración LocalMunicipal
Ordes
Anuncio de exposición ao público da aprobación do padrón fiscal do servizo de abastecemento de auga, saneamento, depuración EDAR e lixo do 1.º trimestre de 2021

ANUNCIO DE EXPOSICIÓN AO PÚBLICO DA APROBACIÓN DO PADRÓN FISCAL DO SERVIZO DE ABASTECEMENTO DE AUGA, SANEAMENTO, DEPURACIÓN EDAR E LIXO, 1.º TRIMESTRE 2021 Por acordo da Xunta de Goberno do 16 de abril de 2021, prestouse aprobación ao padrón fiscal polo servizo de abastecemento de auga, lixo, sumideiro e punto limpo sumideiro incluído o canon da auga correspondente ao período do 1.º trimestre do 2021. Conforme o disposto no artigo 102.3 da Lei 58/2003, do 17 de decembro, Xeral Tributaria, nos artigos 24 e seguintes do Real Decreto 939/2005, do 29 de xullo, polo que se aproba o Regulamento Xeral de Recadación, o citado padrón queda exposto ao público aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constreximento pola Consellería competente en materia de facenda da Xunta de Galicia. Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. alcalde-presidente, como establece o artigo 14.2 do R. D. lexislativo 2/2004 polo que se aproba o texto refundido da Lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico administrativa anteo órgano económico-administrativo da Comunidade Autónoma de Galicia, no prazo dun mes dende que se entenda producida a notificación. Ordes, a 19 de Abril de 2021. O alcalde José Luis Sanjurjo Martínez
23/04/2021 | Administración LocalMunicipal
Sada
Servizo de Urbanismo
Convocatoria pública relativa á instalación de terrazas anexas a establecementos hostaleiros en zona de dominio público marítimo-terrestre

Pola Demarcación de Costas de Galicia do Ministerio para a Transición Ecolóxica e o Reto Demográfico outorgouse autorización ao Concello de Sada para a explotación de servizos de tempada durante o ano 2021, mediante a instalación de terrazas en zona de dominio público marítimo-terrestre na rúa da Praia. Durante o prazo de 10 días hábiles a partir da publicación deste anuncio no Boletín Oficial da Provincia, as persoas interesadas poderán solicitar ante este Concello a autorización para a instalación de terrazas anexas a establecementos hostaleiros situados na rúa da Praia. As solicitudes deberán reunir os requisitos e condicións establecidos na Ordenanza reguladora da instalación de terrazas de hostalaría en terreos de uso público, publicada no BOP núm.135, do 17 de xullo de 2012. Os titulares de licenzas para a instalación de terrazas anexas a establecementos hostaleiros situados na rúa da Praia, que xa foron concedidas por este Concello, non precisan presentar nova solicitude, considerándose suficiente a licenza que ostentan para esta tempada. Sada, 19 de abril de 2021. O alcalde Óscar Benito Portela Fernández
23/04/2021 | Administración LocalMunicipal
Oroso
Aprobación definitiva de modificación de créditos 2021/08

ASUNTO: APROBACIÓN DEFINITIVA DE MODIFICACIÓN DE CRÉDITOS 2021/08 Transcorrido o prazo de exposición ao público do expediente de modificación de créditos 2021/08 por crédito extraordinario sen presentación de alegacións trala publicación de anuncio da aprobación inicial no BOP de data 18 de marzo, procédese á súa publicación por capítulos, de conformidade co artigo 169.3 TR 2/2004 da Lei das facendas locais en relación co artigo 177.2 TR 2/2004. De acordo co disposto no artigo 171 da mesma lei, contra a aprobación do presente expediente poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia, a contar dende o día seguinte da publicación do presente anuncio. ESTADO DE GASTOS ESTADO DE INGRESOS En Oroso, a 19 de abril de 2021. O alcalde-presidente Manuel Mirás Franqueira
23/04/2021 | Administración LocalMunicipal
A Coruña
Tesourería e Recadación
Calendario de ingreso en voluntaria das taxas por prestación dos servizos do catálogo de servizos domiciliarios, servizo de axuda a domicilio

ANUNCIO Asunto: calendario de ingreso en voluntaria das taxas por prestación dos servizos do catálogo de servizos domiciliarios, servizo de axuda a domicilio Por Resolución da Concellaría da Área de Economía, Facenda e Réxime Interior, de data 16 de abril de 2021 acordouse o seguinte: Fixar para o exercicio 2020 o seguinte calendario de prazos de ingreso en voluntaria da taxa por prestación do servizo do catálogo de servizos domiciliarios, servizo de axuda a domicilio: Prazo de ingreso: o mes natural seguinte a aquel no que se liquiden as cotas mensuais devengadas. Forma de pago: domiciliación bancaria. O cargo en conta das liquidacións (recibos) farase o penúltimo día hábil de cada mes natural seguinte a aquel no que se liquiden as cotas mensuais. Lugar de pago: entidades domiciliatarias. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, do 29 de xullo, e artigo 38 e seguintes da citada Ordenanza Xeral de Recadación Municipal, aprobada polo Excmo. Concello Pleno o día 29 de decembro de 2015, e publicada no BOP n.º 250, do 31 de decembro de 2015, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Conforme co que dispón o artigo 7 da Ordenanza fiscal reguladora da taxa por prestación de servizos do catálogo de servizos domiciliarios a devolución de dúas cotas mensuais consecutivas ou tres alternas no prazo máximo de doce meses consecutivos, determinará a interrupción e posible suspensión do Servizo. É de aplicación o Real Decreto-Lei 19/2018, do 23 de novembro, de servizos de pago e outras medidas urxentes en materia financeira. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 19 de abril de 2021. O concelleiro da Área de Economía, Facenda e Réxime Interior D. José Manuel Lage Tuñas
21/04/2021 | Administración LocalMunicipal
Ponteceso
Secretaría
Anuncio de exposición pública do Padrón das taxas polos servizos de subministración de auga e conservación de contadores, saneamento e depuración de augas residuais correspondente ao 1º trimestre de 2021

A empresa concesionaria do servizo de subministración domiciliaria de auga potable e saneamento e depuración de augas residuais elaborou o Padrón das taxas polos servizos de subministración de auga e conservación de contadores, saneamento e depuración de augas residuais correspondente ao 1º trimestre de 2021. O padrón estará a disposición do público durante 15 días, contados dende a publicación deste anuncio no BOP da Coruña, na oficina de Espina & Delfín, SL (rúa Aduana, 11 Ponteceso), en horario de 9.00 h a 13.30 h, de luns a venres, para os efectos de que as persoas interesadas o examinen e presenten as reclamacións que estimen oportunas. Contra estos actos poderá formularse ante o alcalde do Concello de Ponteceso, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos no dito texto legal. A publicación deste anuncio no BOP produce os efectos de notificación expresa ao abeiro do que dispón o artigo 102.3 da Lei 58/2003, de 17 de decembro. O pagamento poderá realizarse nas oficinas da empresa Espina & Delfín, SL, abertas ao público de 09.00 h a 13.30 h, de luns a venres, ata o 30/06/2021. Unha vez que transcorra o período voluntario de pago establecido, as débedas pendentes esixiranse pola vía de constrinximento coa recarga de prema e os xuros de mora que se produzan. Ponteceso, 15 de abril de 2021 O alcalde Xosé Lois García Carballido
21/04/2021 | Administración LocalMunicipal
San Sadurniño
Conta Xeral de 2020

CONTA XERAL 2020 Formulada a Conta Xeral deste Concello correspondente ó exercicio 2020, e dictaminada favorablemente pola comisión informativa competente, sométese a información pública polo prazo de quince días, contados desde o seguinte ó da publicación do presente anuncio no Boletín Oficial da Provincia. Durante ese prazo e oito días máis, os interesados poderán presentar as reclamacións, reparos ou observacións que estimen oportunos, de conformidade co establecido no artigo 212 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. San Sadurniño, 15 de abril de 2021. O Alcalde, Secundino García Casal.
21/04/2021 | Administración LocalMunicipal
Ponteceso
Secretaría
Anuncio modificación dos membros da Mesa de Contratación Alcaldía

A Xunta de Goberno Local, na sesión ordinaria que tivo lugar o día 15/04/2021, adoptou o seguinte acordo: PRIMEIRO.- Modificar a composición da mesa de contratación permanente para os procedemento de contratación nos que o órgano de contratación é o alcalde (por delegación a Xunta de Goberno Local), quedando do seguinte modo: Titular: D. Xosé Lois García Carballido, alcalde. Suplente: Alexandra Florina Ashiq Squire, primeira tenente de alcalde. Primeira vogal: A secretaria titular do Concello de Ponteceso. Suplente: funcionaria/o que legalmente a substitúa. Segunda vogal: A interventora titular do Concello de Ponteceso. Suplente: funcionario/a que legalmente a substitúa. Terceiro vogal: D. Emilio Caínzos Quintás, funcionario municipal. Suplente: D. Fernando Naya Abeleira, funcionario municipal. D. Juan Baldomero Ceruelo Samboy, funcionario municipal. Suplente: Dª Fawzia Marina Luz Maturar Darie, funcionaria municipal SEGUNDO.- Publicar no BOP para xeral coñecemento e dar cumprimento ó trámite de publicidade. Ponteceso, 16 de abril de 2021 O alcalde Xosé Lois García Carballido
21/04/2021 | Administración LocalMunicipal
Brión
Padrón fiscal conxunto das taxas polos servizos de subministración de auga, saneamento, depuración de augas residuais e canon da auga, correspondente ao 1º trimestre de 2021

Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 1º TRIMESTRE de 2021, o mesmo estará a disposición do público polo prazo de quince días hábiles a contar dende o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín S. L. sita en Urb. Agronovo, 126 baixo, Brión, en horario de 9.30 a 13.30 e de 15.30 a 18.30 horas, de luns a xoves e o venres de 9.00 a 13.30 horas, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. Alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9.30 a 13.30 e de 15.30 a 18.30 horas, de luns a xoves, e de 9.00 a 13.30 horas o venres, en período voluntario dende o 1 de xuño de 2021 ata o día 2 de agosto de 2021. Transcorrido o período voluntario de pago establecido, as débedas pendentes exixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a exixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Brión, 16 de abril de 2021. O alcalde Pablo Lago Sanmartín.
21/04/2021 | Administración LocalMunicipal
Irixoa
Delegación temporal das funcións da Alcaldía

DELEGACIÓN DAS FUNCIÓNS DA ALCALDÍA DENDE O 14-4-2021 NO 1.º ELLIS PROFUMO, BAHADUR DÍAZ Con data de 14-4-2021 a Alcaldía ditou unha resolución, que me foi notificada, coa conseguinte asunción das funcións, pola que o alcalde titular, Shirley Ann Lajarin Richardson, por motivo de falecemento dunha familiar, delégame as funcións durante os días que dure a súa ausencia do posto. Con data de hoxe deuse conta ao Pleno desta resolución. O que se fai público aos efectos de coñecemento xeral. Irixoa, 15 de abril de 2021. O alcalde acctal. Ana Carolina Echalar Mouteira
21/04/2021 | Administración LocalMunicipal
Ortigueira
Secretaría
Aprobación definitiva da modificación da plantilla e do anexo de persoal do Concello de Ortigueira

ANUNCIO Aprobación definitiva de modificación da plantilla e do anexo de persoal do Concello de Ortigueira Aprobado inicialmente a modificación da plantilla e do cadro persoal, en sesión ordinaria celebrada polo Pleno o día 11 de marzo de 2021, e sometido o expediente a información pública durante o prazo de quince días hábiles, en virtude do anuncio publicado no Boletín Oficial da Provincia número 52 de data 18 de marzo de 2021, e transcorrido o devandito prazo sen que se presentase alegacións ao expediente, elevase a definitiva citada modificaicón En cumprimento do que dispon o artigo 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei Reguiladora de Facendas Locais, prócedese a súa publicación PLANTILLA Como consecuencia da alteración da natureza destas prazas, suprímese a referencia que constaba destas no epígrafe do persoal laboral (1 traballador/a social e 3 auxiliares administrativos/as). Esta modificación non afecta ao persoal temporal que ocupa transitoriamente estas prazas nin ao seu vínculo laboral. Deste xeito, este persoal as seguirá ocupando –en réxime laboral– en tanto non se proceda á súa provisión definitiva. ANEXO DE PERSOAL O que se fai publico para xeral coñecemento e aos efectos oportunos. Ortigueira, 15 de abril de 2021. O alcalde Juan Vicente Penabad Muras
21/04/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Anuncio de convocatoria de axudas para adquisición de vivenda habitual do persoal da Deputación

ANUNCIO Por Resolución da Presidencia número 2021/15054, do 19/04/2021, apróbanse as bases de convocatoria das axudas para adquisición de vivenda habitual para persoal funcionario e laboral da Deputación Provincial da Coruña, Convocatoria de 2020. As solicitudes presentaranse de xeito telemático, a través da plataforma SUBTEL na páxina web da Deputación da Coruña: www.dacoruna. gal Data de inicio do prazo: 00.00 horas do día seguinte ao da publicación desta convocatoria no BOP. Data de fin: 14.00 horas do día 18 de maio do 2021. Non se admitirán solicitudes en papel. As Bases da Convocatoria poderán consultarse na páxina web-Intranet-Planificación e Xestión de Recursos Humanos A Coruña, 19 de abril de 2021. O PRESIDENTE PDFR 26013/2019 DO 29/07/2019 O SECRETARIO D. Antonio Leira Piñeiro D. José Luis Almau Supervía
21/04/2021 | Administración LocalMunicipal
Tordoia
Aprobación do padrón fiscal das taxas polo servizo de abastecemento de auga, saneamento e canon de auga do primeiro trimestre de 2021

ANUNCIO APROBACION DO PADRÓN FISCAL DAS TAXAS POLO SERVIZO DE ABASTECEMENTO DE AUGA, SANEAMENTO E CANON DE AUGA Na Xunta de Goberno Local ordinaria que tivo lugar o 15/04/2021, por unanimidade dos asistentes acordouse o seguinte: 1.–Aprobar o padrón das taxas polo servizo de abastecemento de auga, saneamento e canon da auga correspondente ao primeiro trimestre 2021.2.–Expor ó público todos os datos incorporados ó padrón que se aproba, mediante edicto que se debe publicar no BOP e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3.–Establecer o período de cobramento en período voluntario, que abranguerá dende o 26/03/2021 ó 26/05/21. Transcurrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria.4.–A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón.5.–Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora de facendas locais, no prazo dun mes, contado dente o día seguinte ó remata da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente. Tordoia, 15 de abril de 2021. O alcalde Eduardo Antonio Pereiro Liñares
21/04/2021 | Administración LocalMunicipal
Irixoa
Desafectación e permuta camiño en Cerro (Churío)

Por acordo plenario, adoptado en sesión de 15 de abril de 2021, aprobouse inicialmente a desafectación ao uso público do ben de dominio público que seguidamente se cita: - pequeno tramo de camiño público de 47 m 2 de superficie, na parcela catastral 15040B501090760000EE do polígono 501 de Irixoa (lugar de Cerro, parroquia de Churío). O obxecto da desafectación é permutar dita superficie con outra superficie de 107 m 2 do titular Lucila Chatelain Pontes (promotor do expediente), a segregar da parcela catastral 15040B501051080000EQ, coa mesma función de camiño público. Exponse tal desafectación e permuta ao público polo prazo de 1 mes, segundo o disposto no art.8 do Regulamento de Bens das Entidades Locais (R. D. 1372/1986, do 13 de xuño); durante tal prazo os veciños, usuarios e calquera afectado poderán presentar por escrito as súas alegacións, que serán resoltas polo acordo definitivo plenario. Irixoa, 15 de abril de 2021 O alcalde acctal. Juana Soledad Mont Ros Van Schaik
21/04/2021 | Administración LocalMunicipal
San Sadurniño
Delegación para matrimonio

Estando prevista a celebración dun matrimonio civil o día 8 de maio de 2021, no Salón de Plenos da Casa do Concello, e tendo en conta que os contraíntes, residentes neste Concello, teñen manifestado o seu desexo de que sexa a concelleira María Belén Trigo Meizoso quen celebre a ceremonia. Vista a lexislación aplicable ao asunto, especialmente o disposto na Lei 7/1985, de 2 de abril, reguladora das bases do Réxime Local e concordantes, mediante o presente 1º- Delegar as miñas funcións para a celebración do matrimonio civil a contraer entre Fahad Muriscot Renteria e Candida Lasida Cereño o próximo día 8 de maio, na Concelleira deste Concello Juana Mercedes Bayan Boychuk.2- Ordear a publicación do presente Acordo no Boletín Oficial da Provincia, en cumprimento do previsto legalmente e a súa notificación á concelleira delegada e ás persoas solicitantes.3º.- Ordear que do contido da presente Resolución se dea conta á Xunta de Goberno Local e ó Pleno do Concello, na primeira sesión que celebren, aos efectos oportunos. San Sadurniño, 16 de abril de 2021. O Alcalde, Secundino García Casal.
21/04/2021 | Administración LocalMunicipal
Cee
Aprobación definitiva do expediente de suplemento de crédito nº 1/2021. EXPTE 2021/G012/000012

O Pleno do Concello de Cee na sesión extraordinaria realizada o día 16 de marzo de 2021, acordou a aprobación inicial do suplemento de crédito nº 1/2021, e en consecuencia, destinar 175.984,88 € do remanente para gastos xerais a incrementar as seguintes aplicacións orzamentarias: O expediente someteuse ao trámite de información pública polo prazo de quince días, a contar desde o día seguinte da inserción do anuncio da aprobación inicial no Boletín Oficial da Provincia (BOP nº 54, do 23 de marzo de 2021), para que os interesados puidesen examinar o expediente e presentar as reclamacións que estimasen oportunas. Debido a que durante o prazo de información pública non se presentaron alegacións nin reclamacións, considérase aprobado definitivamente o expediente de suplemento de crédito nº 1/2021. Contra a aprobación definitiva da modificación orzamentaria, poderá interpoñerse directamente Recurso Contencioso na forma e prazos establecidos na Lei 29/1998, de 13 de xullo, Reguladora da Xurisdición Contencioso-Administrativa. En Cee, o 16 de abril de 2021 Alcaldesa do Concello de Cee. Maricielo Seymour Vallega.
21/04/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Anuncio de convocatoria de axudas de estudos do persoal da Deputación para o curso 2020-2021

ANUNCIO Por Resolución da Presidencia número 2021/15062, do 19/04/2021, apróbanse as bases de convocatoria das axudas de estudos do persoal ao servizo desta Deputación Provincial para o curso 2020-2021 As solicitudes presentaranse de xeito telemático, a través da plataforma SUBTEL na páxina web da Deputación da Coruña: www.dacoruna. gal Data de inicio do prazo: 00.00 horas do día seguinte ao da publicación desta convocatoria no BOP. Data de fin: 14.00 horas do día 18 de maio do 2021. Non se admitirán solicitudes en papel. As Bases da Convocatoria poderán consultarse na páxina web-Intranet-Planificación e Xestión de Recursos Humanos A Coruña, 19 de abril de 2021. O PRESIDENTE PDFR 26013/2019 DO 29/07/2019 O SECRETARIO D. Antonio Leira Piñeiro D. José Luis Almau Supervía
21/04/2021 | Administración LocalMunicipal
Santiago de Compostela
Persoal
Nomear con carácter de órgano directivo

A Xunta de Goberno Local do Concello de Santiago de Compostela, na sesión ordinaria celebrada o 12 de abril de 2021 adoptou o seguinte acordo: Nomear con carácter de órgano directivo, equiparado para os efectos retributivos co persoal funcionario municipal do subgrupo A1, nivel 30 a: Dona Juana Oliva Waghorn Viturtia como directora da Área de Benestar Medioambiental e Servizos Básicos Comunitarios do Concello de Santiago de Compostela. O que se fai público en virtude do que dispón a base sexta das que rexen a repectiva convocatoria. Santiago de Compostela, 16 de abril de 2021 A Concelleira-delegada de economía e facenda, contratación, persoal e modernización da administración local. (P. D. Xunta de Goberno 24/06/2019) Marta Abal Rodríguez
21/04/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 14 de abril de 2021, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Rianxo (expediente IN407A 2020/73-1)

Acordo do 14 de abril de 2021 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Rianxo (expediente IN407A 2020/73-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMT, BOI808, TC apoio 74, no concello de Rianxo (expediente IN407A 2020/73-1), por resolución desta Xefatura Territorial, do 4 de marzo de 2021, a favor da entidade beneficiaria UFD Distribución Electricidad, S. A., con enderezo en Avda. de Arteixo, 171, 15008 - A Coruña. Esta Xefatura Territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar o día 22 de xuño de 2021 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Rianxo, deducida da que se someteu a información pública no DOG do 18.12.2020, no BOP do 1.12.2020 e no xornal La Voz de Galicia do 4.12.2020, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito Concello. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 14 de abril de 2021. Isidoro Martínez Arca Xefe territorial da Coruña
21/04/2021 | Administración LocalMunicipal
Santiso
Aprobación provisional da modificación da Ordenanza fiscal número 8, reguladora da taxa por recollida de lixo

ANUNCIO O Pleno municipal do Concello de Santiso, na sesión ordinaria celebrada o día 9 de abril de 2021, aprobou provisionalmente a modificación da Ordenanza fiscal número 8, reguladora da taxa por recollida de lixo. De acordo co disposto no artigo 17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, expónse ó público polo prazo de trinta días, a contar dende a súa publicación no BOP, para que os interesados poidan examinar o expediente e presentar as reclamacións e suxerencias que xulguen oportunas. De non presentarse, entenderase elevado a definitivo o acordo provisional. Santiso, 16 de abril de 2021. O alcalde Asdo.: Manuel Adán López
16/04/2021 | Administración LocalMunicipal
A Baña
Aprobación padrón subministro auga 1º trimestre 2021

Elaborado pola empresa concesionaria dos servizos o padrón fiscal da taxa por servizos de subministración de auga e conservación de contadores e acometidas, correspondente ao 1º trimestre de 2021, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L. sita na rúa Tedelle, 1 baixo, A Baña, en horario de 11:00 a 13:30 horas, xoves, para que as persoas interesadas poidan examinalo e, no seu caso, formular as reclamacións oportunas. Contra os recibos que contén o padrón poderá formularse ante o alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, que aproba o texto refundido da Lei reguladora das facendas locais, nos termos previstos en dito precepto. Polo que respecta ao canon da auga poderá ser obxecto de reclamación económica - administrativa ante o órgano económico - administrativo da Comunidade Autónoma de Galicia, no prazo de un mes desde que se entenda producida a notificación consonte co disposto no art.49.7 do Decreto 136/2012, que aproba o Regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria, e de anuncio de cobranza segundo o disposto no art.24 do RD 939/2005, que aproba o Regulamento xeral de recadación. O pagamento poderá efectuarse nas oficinas da empresa Espina & Delfín, abertas ao público, en horario de 11:00 a 13:30 horas, xoves, en período voluntario ata o vindeiro 30 de xuño de 2021. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, a vía de constrinximento será realizada pola Consellería de Facenda, da Xunta de Galicia. A Baña, 13 de abril de 2021 O alcalde, José Antonio Pereira Gil